CELEX: C2007/315/12
Language: mt
Date: 2007-12-22 00:00:00
Title: Kawża C-379/05: Sentenza tal-Qorti tal-Ġustizzja (L-Ewwel Awla) tat- 8 ta' Novembru 2007 (talba għal deċiżjoni preliminari tal-Gerechtshof te Amsterdam — L-Olanda) — Amurta S.G.P.S. vs Inspecteur van de Belastingdienst (Artikoli 56 KE u 58 KE — Moviment liberu tal-kapital — Leġiżlazzjoni fiskali nazzjonali li tipprovdi għall-eżenzjoni ta' parteċipazzjonijiet mit-taxxa fuq il-kumpanniji — Tassazzjoni tad-dividendi — Taxxa f'ras il-għajn — Eżenzjoni mit-taxxa f'ras il-għajn — Applikazzjoni għall-kumpanniji benefiċjarji li huma stabbiliti jew għandhom stabbiliment permanenti fl-Istat Membru li jikkonċedi l-eżenzjoni u li l-ishma tagħhom jibbenefikaw mill-eżenzjoni ta'taxxa fuq il-kumpanniji — Rifjut li tiġi applikata l-eżenzjoni mit-taxxa f'ras il-għajn fuq dividendi mqassma lil kumpannija benefiċjarja li la hija stabbilita u lanqas ma għandha stabbiliment permanenti fl-imsemmi Stat Membru)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/8
            
         Sentenza tal-Qorti tal-Ġustizzja (L-Ewwel Awla) tat-8 ta' Novembru 2007 (talba għal deċiżjoni preliminari tal-Gerechtshof te Amsterdam — L-Olanda) — Amurta S.G.P.S. vs Inspecteur van de Belastingdienst
   (Kawża C-379/05) (1)
   
   (Artikoli 56 KE u 58 KE - Moviment liberu tal-kapital - Leġiżlazzjoni fiskali nazzjonali li tipprovdi għall-eżenzjoni ta' parteċipazzjonijiet mit-taxxa fuq il-kumpanniji - Tassazzjoni tad-dividendi - Taxxa f'ras il-għajn - Eżenzjoni mit-taxxa f'ras il-għajn - Applikazzjoni għall-kumpanniji benefiċjarji li huma stabbiliti jew għandhom stabbiliment permanenti fl-Istat Membru li jikkonċedi l-eżenzjoni u li l-ishma tagħhom jibbenefikaw mill-eżenzjoni ta'taxxa fuq il-kumpanniji - Rifjut li tiġi applikata l-eżenzjoni mit-taxxa f'ras il-għajn fuq dividendi mqassma lil kumpannija benefiċjarja li la hija stabbilita u lanqas ma għandha stabbiliment permanenti fl-imsemmi Stat Membru)
   (2007/C 315/12)
   Lingwa tal-kawża: L-Olandiż
   Qorti tar-rinviju
   Gerechtshof te Amsterdam
   Partijiet fil-kawża prinċipali
   
      Rikorrenti: Amurta S.G.P.S.
   
      Konvenut: Inspecteur van de Belastingdienst
   Suġġett
   Talba għal deċiżjoni preliminari — Gerechtshof te Amsterdam — Interpretazzjoni ta' l-Artikoli 56 KE, 57 KE u 58 KE — Taxxa fuq il-kumpanniji — Eżenzjoni mit-taxxa fir-rigward tad-dividendi mħallsa minn kumpannija stabbilita fit-territorju nazzjonali lil kumpannija stabbilita fl-istess territorju — Rifjut li tingħata din l-eżenzjoni fir-rigward tad-dividendi mħallsa minn kumpannija stabbilita fit-territorju nazzjonali lil kumpannija stabbilita fit-territorju ta' Stat Membru ieħor — Rilevanza ta' l-eżistenza, f'dan l-Istat Membru l-ieħor, ta' eżenzjoni ekwivalenti ta' taxxa fuq id-dividendi għall-benefiċċju tal-kumpannija stabbilita fih
   Dispożittiv
   
               1)
            
            
               L-Artikoli 56 KE u 58 KE jipprekludu leġiżlazzjoni ta' Stat Membru li, meta l-limitu minimu tal-parteċipazzjonijiet tal-kumpannija prinċipali fil-kapital tal-kumpannija sussidjarja stabbilit fl-Artikolu 5(1) tad-Direttiva tal-Kunsill 90/435/KEE tat-23 ta' Lulju 1990, mhuwiex milħuq, tipprovdi għal taxxa f'ras il-għajn fuq id-dividendi mqassma minn kumpannija stabbilita f'dan l-Istat Membru lil kumpannija benefiċjarja stabbilita fi Stat Membru ieħor, filwaqt li teżonera minn din it-taxxa d-dividendi mħallsa lil kumpannija benefiċjarja li hija suġġetta, fl-ewwel Stat Membru, għal taxxa fuq il-kumpanniji, jew li għandha, f'dan l-Istat Membru, stabbiliment permanenti u li għandha ishma fil-kumpannija li tqassam id-dividendi.
            
         
               2)
            
            
               Stat Membru ma jistax jinvoka l-eżistenza ta' kreditu ta' taxxa sħiħ, mogħti unilateralment minn Stat Membru ieħor lil kumpannija benefiċjarja stabbilita f'dan l-Istat, sabiex jevita l-obbligu li jipprevjeni t-tassazzjoni doppja ekonomika tad-dividendi li tirriżulta mill-eżerċizzju ta-setgħa tat-tassazzjoni tiegħu, f'każ fejn l-ewwel Stat Membru jipprevjeni t-tassazzjoni doppja ekonomika tad-dividendi mqassma lil kumpanniji benefiċjarji stabbiliti fit-territorju tiegħu. Meta Stat Membru jinvoka ftehim intiż sabiex jevita t-tassazzjoni doppja konkluż ma Stat Membru ieħor, hija l-qorti nazzjonali li għandha tistabbilixxi jekk għandux jittieħed in kunsiderazzjoni dan il-ftehim, u jekk ikun il-każ, li jiġi vverifikat jekk din tippermettix in-newtralizzazzjoni ta' l-effetti tar-restrizzjoni fuq il-moviment liberu tal-kapital.
            
         
      (1)  ĠU C 22, 28.1.2006.